Viborger Samler, 1846-04-27
Nyeste Postefterretninger. Storbritannien og Jrland. London, den 18de April. J Underhusets Møde igaar, det første Møde efter Paaskeferierne, erklærede Smith O'Brien, at paa nogle Steder i Jrland var Folket allerede nær ved Hungersdøden, og at Regjeringens Foranstaltninger vare utilstrækkelige til at lindre Nøden. Jndenrigsminister Sir James Graham erkiendte Utilstrækkeligheden af Regjeringens Midler, men bemærkede tillige at Regjeringen ikke havde paataget sig, at den hverken kunde eller turde paatage sig den Opgave, udelukkende af Statskassen at ernære Folket, Regjeringens Formaal havde nærmest været, ved Ophævelsen af Kornlovene at holde Brødpriserne saa lave som muligt; Regjeringen var ikke bleven staaende derved; den havde sat sig i Besiddelse af de nødvendige Midler for overalt ved Arbeidsløn og Uddeling af Levnetsmidler at kunne yde Hjelp der, hvor Grundbesidderne - hvilket desværre ofte viste sig - vare forsømmelige i den dem paahvilende Pligt af alle Kræfter i denne Trængselstid at understøtte med Raad og Daad de nødlidende Klasser. Og nu tilkom det ogsaa Underhuset at gjøre sin Pligt og saa hurtigt som muligt at fremme Kornbillens tredie Læsning, naar den første Læsning af Tvangsbillen var antagen. E. Roche paastod at det var Regjeringens Pligt at ernære Folket, naar der ikke med Sikkerhed kunde gjøres Regning paa andre Midler, og besværede sig tillige over den i Dublin af Regjeringen indsatte General- Understøttelsescomite, som i Begyndelsen havde viist sig beredvillig til af de magazinerede Maisforraad at afhielpe den herskende Mangel paa Levnetsmidler, men som senere pludselig havde standset med sine Uddelinger, og derved foranlediget af Kornhandlerne paa ny skrue Priserne i Veiret. Sir Rob. Peel forsvarede med Varme Regjeringen; han bemærkede at det var et farligt Forsøg at paatage sig et heelt Folks Underhold, ikke at tale om at det vilde stride imod Regjeringens Pligter, naar den vilde opstille Skranker forden naturlige Vexelvirkning imellem Forraad og Fornødenhed. Regjeringens Hensigt gik kun ud paa at holde Hvede, Havre, Mais og andre Kornsorter i saa moderate Priser som muligt; men directe at lindre Nødstilstanden, var nærmest de Velhavendes, og ikke Regjeringens Pligt. John O'Connell androg paa Discussionens Udsættelse og motiverede dette Andragende derved, at den ministerielle Side af Huset gik med Hensyn til den forHuset svævende Bill, der skulde afgjøre et heelt Folks Vel og Vee, paa det uforsvarligste tilværk, idet endog det ringe Antal af ministerielle Medlemmer, der havde nedladt sig til at være tilstede, ikke engang gjorde sig Umage for at opsøge et alvorlig meent Argument. Dette Andragende understøttedes vel af Smith O'Brien, men nu reiste Sir Rob. Peel sig atter, og søgte med Varme at gjendrive de Bebreidelser, der udstødtes imod det ministerielle Parti, med at henvise derpaa at alle Medlemmer af Cabinettet havde i Løbet af hele Forhandlingen været tilstede og udviist den største Opmærksomhed. Andragendet forkastedes med 77 imod 20 Stemmer; men efterat et andet Andragende om Udsættelse atter havde givet Anledning til en lang Discussion, saae Ministeriet sig dog nødsaget til at samtykke i Udsættelsen.